tartuNLP/wikipedia-smugri-20251201 huggingface dataset:
Toni Viljanmaa

Toni Viljanmaa (s. 4. helmikuuta 1976 Teuva) on Lännen Median toimittaja, tuotantoyhtiön perustaja ja historiantutkija. Viljanmaa perusti historiadokumentteihin ja tv-sarjoihin erikoistuneen tuotantoyhtiö Alku Tuotannon Sampo Terhon kanssa keväällä 2020, ja on toinen lifestyle-yritys Tenho Design Factoryn perustajista. Alku Tuotannon ensimmäinen dokumenttisarja, "Kieltolaki", näytettiin Yle TV1:ssä maaliskuussa 2022. Sodan ajan tanssikiellosta kertova Alku Tuotannon dokumentti "Tanssikielto" esitettiin Yle TV1:ssä toukokuussa 2023.
Viljanmaa työskenteli Vaasassa ilmestyneen sanomalehti "Pohjalaisen" päätoimittajana tammikuusta 2014 marraskuuhun 2019. Pohjalainen siirtyi Viljanmaan päätoimittajuuden aikana broadsheet-sivukoosta tabloidformaattiin maaliskuussa 2018.
Pohjalaisen jälkeen Viljanmaa kirjoitti myös radiokolumneja Yle Radio 1:n "Ykkösaamuun".
Ennen siirtymistään "Pohjalaisen" päätoimittajaksi Viljanmaa työskenteli Alma Median politiikan toimittajana Helsingissä. Politiikan toimittajana hän kävi reportaasimatkalla Georgiassa elokuussa 2008, kun Venäjän ja Georgian välinen sota puhkesi. Viljanmaa raportoi myös arabikevään kehittymisestä Kairossa, Egyptissä, helmikuussa 2011.
Politiikan toimittajana Viljanmaa seurasi muun muassa työmarkkinoita ja populismin kasvua Suomessa. Viljanmaa toimi myös Politiikan toimittajien yhdistyksen puheenjohtajana 2013.
Viljanmaa työskenteli "Tyrvään Sanomien" päätoimittajana Sastamalassa vuosina 2005–2008 ja ulkoministeriön Eurooppatiedotuksessa Rovaniemellä vuosina 2003–2004. Koulutukseltaan Viljanmaa on Suomen historiasta valmistunut filosofian maisteri. Hän opiskeli maisteriksi Tampereen yliopistossa. 
Viljanmaa asettui helmikuussa 2019 kokoomuksen eduskuntavaaliehdokkaaksi Vaasan vaalipiirissä. Hän sai 1381 ääntä eikä tullut valituksi eduskuntaan.
Viljanmaan paluu ehdokkuuden jälkeen päätoimittajaksi herätti toimituksessa ja julkisuudessa keskustelua, koska lehden sitoutumattomuuden epäiltiin vaarantuvan, ja yksi toimittaja erosi vastalauseena. Viljanmaa itse arvioi ehdokkuuden aikana, että myös suomalaiset toimittajat voisivat olla avoimempia poliittisesta ajattelustaan. Läpinäkyvyys taittaisi hänen mielestään kritiikkiä toimittajien piilotetuista agendoista ja lisäisi luottamusta mediaa kohtaan.
Hiihtoalpinismi

Hiihtoalpinismi eli vuorihiihto on hiihtolaji, jota harrastetaan vuoristoisilla alueilla. Siinä yhdistyvät jyrkät nousut ja laskuosuudet. Suksina käytetään vapaalaskusuksia. Nousuissa suksien pohjassa on liimalla kiinnitetyt nousukarvat, jotka on tehty mohairista tai nylonista. Karvat mahdollistavat jyrkänkin nousun vuorohiihdolla, ja ne on helppo irrottaa mäen päällä.
Kansainvälinen hiihtoalpinismiliitto jakaa lajin viiteen kilpailuun. Joukkuekilpailu on hiihtoalpinismin perinteinen muoto. Joukkueessa on kaksi tai kolme urheilijaa, ja kilpailussa on oltava vähintään kolme laskua ja nousua. Yksilökilpailu on joukkuekilpailua vastaava. Kummassakin lajissa on osuus, jossa urheilijat joutuvat kulkemaan ilman suksia. Näillä taipaleilla joutuu käyttämään valjaita, köysiä ja jäärautoja. Joukkuekilpailu voi kestää kolmekin tuntia, mutta sprinttikilpailussa voittajien suoritus kestää yleensä noin kolme minuuttia. Nousua ja laskua tulee noin 100 metriä. Viestikilpailussa on kolmen tai neljän urheilijan joukkueita, ja kilpailu kestää noin 15 minuuttia. Nousukilpailussa on puolestaan vain yksittäinen pitkä nousu.
Bruno Aguiar

Bruno João Morais Aguiar (s. 24. helmikuuta 1981 Lissabon) on entinen portugalilainen jalkapalloilija. Hän pelasi keskikenttäpelaajana. Vuonna 2016 Aguiar lopetti uransa.
Jenisei-stadion

Jenisei-stadion () on Venäjän Krasnojarskin kaupungissa sijaitseva jääpallohalli. Stadion rakennettiin alun perin vuonna 1971, mutta kentän paikalle rakennettiin katettu jääpallohalli. Joulukuussa 2018 käyttöön otettu halli on Venäjän pääsarjassa pelaavan HK Jenisei Krasnojarskin kotiareena. 
Alun perin 10 000 katsojakapasiteetin stadion rakennettiin vuonna 1971. Kenttä sai tekojään vuonna 1996. Vanhan stadionin viimeisin remontti oli vuonna 2001. Stadion jälleenrakennettiin vuosina 2017-2018, ja se otettiin käyttöön joulukuussa 2018. Jenisei-stadion toimi vuoden 2019 talviuniversiadien päänäyttämönä. Kentällä pelattiin mm. universiadien miesten ja naisten jääpalloturnaukset.
Korukäärmeenpää

Korukäärmeenpää ("Channa bleheri") on käärmeenpäiden (Channidae) heimoon kuuluva kalalaji.
Kuvaus.
Laji on suosittu akvaariokala. Se kasvaa tavallisesti 20 senttimetrin mittaiseksi.
Esiintyminen.
Korukäärmeenpää elää kotoperäisenä Brahmaputra-joessa Intiassa. Kansainvälinen luonnonsuojeluliitto luokittelee sen silmälläpidettäväksi lajiksi.
Marjukat (lintusuku)

Marjukat ("Euphonia") on peippojen (Fringillidae) heimoon kuuluva lintusuku. Siihen kuuluu 27 lajia.
Lajeja.
Lajeja jotka kuuluvat marjukoiden sukuun:
Orionin haara

Orionin haara on kotigalaksimme Linnunradan sivuhaara, leveydeltään noin 3 500 valovuotta ja pituudeltaan 10 000 valovuotta. Sen keskikohdassa sisäsyrjän tuntumassa sijaitsee meidän aurinkokuntamme noin 25 000 valovuoden päässä Linnunradan keskustasta. Orionin haarassa sijaitsevat myös esimerkiksi kirkkaana Maahan näkyvät tähdet Betelgeuze ja Rigel. Orionin haara on saanut nimensä Orionin tähdistön mukaan.
Togon kansallismuseo

Togon kansallismuseo () sijaitsee kongressipalatsissa ("Palais des Congrès"), joka on myös kansalliskokouksen sijaintipaikka Togon pääkaupungissa Loméssa. Museo perustettiin vuonna 1950, ja uudestaan vuonna 1975, kun historioitsija Hubert Kponton luovutti kokoelmansa museolle. 
Kansallismuseon perustamista koskeva ajatus juontaa juurensa Togomaan, saksalaisen siirtokunnan kuvernööristä, kreivi Julius von Zechista (1904-1911), joka oli sisällyttänyt sen jo vuonna 1906 Togon ohjelmaansa. 
Museossa esitellään etnografisia, historiallisia ja taidenäyttelyitä. Museon nykytaiteen kokoelmassa on teoksia muun muassa togolaiselta taiteilijalta Paul Ahyilta, valokuvia pääasiassa Saksan siirtomaa-ajalta, kirjallisia dokumentteja, keramiikkaa ja muuta aineistoa Bèstä ja muista arkeologisista kaivauksista, sekä muun muassa kuvia saksalaisesta arkkitehtuurista Togossa.
Ruotsin ralli 2000

Ruotsin ralli 2000 (virallisesti "49. International Rally Sweden") oli Rallin MM-sarjan kauden 2000 toinen osakilpailu, joka ajettiin 11.–13. helmikuuta 2000. Kilpailussa oli 20 erikoiskoetta ja erikoiskokeiden yhteispituus oli .
Kilpailun voitti Peugeot’n Marcus Grönholm, jolle voitto oli ensimmäinen MM-sarjassa. Voitto oli Peugeotille ensimmäinen sitten RAC-rallin 1986 ja voitto oli ensimmäinen uudella 206 WRC:llä.
Marcus Grönholm keskeytti edeltävässä kilpailussa, joka oli hänen ensimmäinen kilpailunsa Monte Carlossa. Ruotsin rallissa hän ajoi ensimmäiseen voittoonsa rallin MM-sarjassa, jota seurasi joukko hyviä tuloksia.
Ruotsin ralli 2003

Ruotsin ralli 2003 (virallisesti 52. Uddeholm Swedish Rally 2003) oli Rallin MM-sarjan kauden 2003 toinen osakilpailu, joka ajettiin 7–9. helmikuuta. Kilpailun voitti Peugeot’n Marcus Grönholm.
Ruotsin ralli 2004

Ruotsin ralli 2004 (virallisesti 53. Uddeholm Swedish Rally 2004) oli Rallin MM-sarjan kauden 2004 toinen osakilpailu, joka ajettiin 6–8. helmikuuta. Kilpailun voitti Citroënin Sébastien Loeb.
Ruotsin ralli 2005

Ruotsin ralli 2005 (virallisesti "54. Uddeholm Swedish Rally") oli Rallin MM-sarjan kauden 2005 toinen osakilpailu, joka ajettiin 11.–13. helmikuuta 2005. Kilpailussa oli 20 erikoiskoetta.
Kilpailun voitti Subaru World Rally Teamin Petter Solberg.
Marjukka (täsmennyssivu)

Marjukka voi tarkoittaa seuraavia:
Suomenlahdentie

Suomenlahdentie () on itä–länsisuuntainen kokoojatie eteläisessä Espoossa. Väylä alkaa Matinkylän Piispansillalta ja kulkee länsilounaaseen 365-metrisen Finnevikin maasillan yli. Väylä päättyy Finnoonsillan risteykseen.
Suomenlahdentien läntisin osuus on 2020-luvun vaihteen tilanteessa rakennusvaiheessa, kuten Finnoonsiltakin. Rakennettavan katuosuuden on määrä palvella uutta Finnoon keskustaa ja metroasemaa. Finnoonsillan kautta muodostuu yhteys Finnoonliittymään, josta on pääsy Länsiväylälle ja Finnoon liikenneympyrään, josta on pääsy Martinsillantielle, Finnoontielle ja Kuitinmäentielle.
Suomenlahdentien itäpäässä sijaitsee kauppakeskus Iso Omena metroasemineen.
Ranuan pappila- ja pitäjämuseo

Ranuan pappila- ja pitäjämuseo sijaitsee Ranuan kirkonkylällä vuonna 1916 rakennetussa pappilassa. Museon alakerta esittelee pappilan interiööriä 1930–1940-luvuilta. Yläkerrassa on vuonna 2017 uudistettu pitäjänmuseon näyttely, joka esittelee Ranuan historiaa elinkeinojen vuotuiskierron näkökulmasta.
Museon omistaja ja ylläpitäjä on Ranuan kunta. Museo on avoinna kesäisin. Museoon voi tutustua myös virtuaalisesti.
Posion kotiseutumuseo

Posion kotiseutumuseo sijaitsee Lohirannan kylässä Kitkajärven etelärannalla noin 40 kilometrin päässä Posion kirkonkylästä. Museon päärakennus on vuonna 1896 rakennettu Lohi-Päätaloksi kutsuttu talo. Alun perin pihapiiriin kuului lukuisia rakennuksia ja tilalla eli useita perheitä. Nykyisin pihapiirissä on talli-puojirakennus ja aitta. 
Museon omistaa ja sitä ylläpitää Posion kunta. Museo on avoinna kesäisin.
Jääpallo talviuniversiadeissa 2019

Jääpallon vuoden 2019 talviuniversiadit oli ensimmäistä kertaa universiadien ohjelmassa. Kyseessä oli universiadien valisema kisalaji vakiolajien lisäksi. Paikkana oli Krasnojarsk ja sen Jenisei-stadion 1. –10. maaliskuuta. Miesten turnaukseen osallistui viisi joukkuetta eli isäntämaa-Venäjä, Kazakstan, Norja, Ruotsi ja Suomi. Naisten turnaukseen osallistui neljä joukkuetta eli isäntämaa-Venäjä, Norja, Ruotsi ja Yhdysvallat.
Suomen miesjoukkueen kokoonpano muodostui Bandyliigan lopettaneiden joukkueiden pelaajista. Lisäksi yksi pelaaja tuli Ruotsin Allsvenskanista, jonka runkosarja oli juuri loppunut. Pelaajat olivat seuraavat:
Ville-Matias Lammi HIFK (mv), Joonas Kankkunen Botnia-69 (mv),
Teemu Nevanperä LRK Tornio, Juho Holopainen WP-35 , Niels Främling Botnia-69, Matti Islander Botnia-69, Otso Tulomäki Örebro SK, Kasper Perden Narukerä, Pyry Kunnas HIFK, Juri Schreck Botnia-69, Tuomas Räisänen OLS, Tino Antikainen HIFK, Eevert Salmi WP-35, Otso Ikävalko HIFK, Ville Koskinen WP-35, Niklas Valtanen OLS, valmentajat: Heikki Hyvönen, Ilkka Hoffren ja Jorma Islander.
Kemijärven kotiseutumuseo

Kemijärven kotiseutumuseo sijaitsee Kemijärven kaupungin keskustan tuntumassa. Museo esittelee alueen talonpoikaiselämää 1900-luvun alussa. Museon päärakennuksena toimii alkuperäisellä paikallaan sijaitseva, Sepäntaloksi kutsuttu 1800-luvulla rakennettu peräpohjalaistalo. Lisäksi museoalueella on talli, navetta, savusauna ja paja.
Museon omistaa ja sitä ylläpitää Kotiseutuyhdistys Kemijärven Kotikiekerö ry.
Ephydra hians

Ephydra hians on Yhdysvalloissa, Kanadassa ja Meksikossa tavattava kärpäslaji. Lajin kärpäset käyttävät ravinnokseen veden alla kasvavia leviä ja selviävät hyvin suolaisissa ja emäksisissä vesistöissä. Suurin yksittäinen esiintymä kärpäsiä on Mono-järven ympäristössä Yhdysvaltojen Kalifornian osavaltiossa.
Koko ja ulkonäkö.
Aikuiset kärpäset ovat kooltaan 4–7 mm ja väritykseltään tumman ruskeita. Kärpästen rinnassa on metallinsinisiä ja vihreitä sävyjä. Lajin siivet ovat väriltään savunruskeita. Kärpäsen ruumissa on karvoitusta, jota kärpänen käyttää ilmakuplan luomiseen sukeltaessaan veden alle. Kärpäsen sukulaislajeilla on saman kaltaista karvoitusta, mutta "Ephydra hians"-lajin karvoitus on suhteessa runsaampaa. Kärpästen toukat ovat kooltaan ensimmäisessä kehitysvaiheessaan 1–3,5 mm, seuraavassa 3,5–5,5 mm ja lopulta 5,5–12 mm. Toukilla on käsnäjalat, jota ne käyttävät veden alla pohjaan kiinnittymiseen.
Levinneisyys.
Lajia tavataan Yhdysvalloissa, Kanadassa ja Meksikossa. Suurin keskittymä lajia esiintyy Mono-järven ympäristössä Yhdysvaltojen Kalifornian osavaltiossa. Järvellä kärpäsiä tavataan hyvin tiheään ja vain postimerkin kokoisella alueella voi olla jopa 2 000 kärpästä. Koko järven ympäristön kanta voi näin olla siis jopa 100 miljoonaa.
Elinympäristö ja elintavat.
"Ephydra hians"-lajin kärpäset elävät vedessä ja sen välittömässä läheisyydessä rannoilla. Kärpäset suosivat kova-alustaisia ympäristöjä ja esimerkiksi mutaisilla tai hiekkaisilla pohjilla niitä esiintyy kovempia alustoja vähemmän. Kovat alustat suojaavat kärpäsiä esimerkiksi aalloilta ja saalistajilta. Kärpäset selviytyvät hyvin suolaisissa ja emäksisissä vesistöissä. Samoissa vesistöissä selviytyvät vain hyvin harvat muut lajit, kuten jotkin levät ja katkaravut.
Kärpäset käyttävät ravinnokseen levää. Joitakin kärpäsen yleisimpiä ravinnokseen käyttämiä leviä ovat "Nitzshia frustrulum", "Ctenocladus circinnatus" ja "Oscillatoria". Kärpäsen ravinnokseen käyttämiä leviä kasvaa runsaimmin matalassa vedessä. Levien luo päästäkseen kärpänen voi sukeltaa jopa 8 metrin syvyyteen. Kärpäsen ruumiissa on vahan peittämiä karvoja, jotka kärpäsen sukeltaessa luovat sen koko ruumiin peittävän ilmakuplan, jonka avulla kärpänen hengittää veden alla.
Kärpäset munivat munansa veden alle levämatoille. Munia on tavallisesti noin 10. Toukat pystyvät hengittämään veden alla. Aikuisiksi toukat kasvavat kolmessa kehitysvaiheessa noin 25–30 päivän kuluessa. Mono-järvellä kärpäset muodostavat tärkeän ravinnonlähteen muuttolinnuille syksyisin, jolloin järvelle saattaa kerääntyä 2 miljoonaa lintua. Tuolloin järven ympäristössä pesii esimerkiksi 85 prosenttia kaikista preerialokeista.
Kotiseututalo Puistola

Kotiseututalo Puistola sijaitsee Savukosken keskustan tuntumassa Kemijoen rannalla. Tilan rakennutti kunnanesimies ja maanviljelijä Väinö Halonen viisilapsiselle perheelleen vuonna 1947. Pihapiiri, johon kuuluu alkuperäinen navetta ja sauna, kuvastaa Itä-Lapin jälleenrakennuskauden asumista. 
Museona toimiva kokonaisuus kertoo 1950-luvun elämästä. Päärakennuksen yläkerrassa on Savukosken historiasta kertova näyttely.
Kotiseututalo Puistolan omistaa ja sitä ylläpitää Savukosken kunta, joka sai rakennuksen perinnettä kunnioittavasta kunnostustyöstä Lapin rakennusperinne ry:n Hurrikas-palkinnon.
Keski-Kaspian diktatuuri

Keski-Kaspian diktatuuri oli lyhytaikainen Neuvostoliiton vastainen hallitus, joka perustettiin Bakun kaupungissa ensimmäisen maailmansodan aikana. Se korvasi Bakun kommuunin verettömässä vallankaappauksessa 26 heinäkuuta 1918. 15 syyskuuta 1918 Osmanien valtakunta ja Azerbaidžanin demokraattinen tasavalta valtasivat Bakun ja hallitus lakkasi olemasta.
DXC Technology

DXC Technology on yhdysvaltalainen monikansallinen yhtiö, joka tarjoaa yritysten välisiä tietotekniikkapalveluja. Yritys syntyi vuonna 2017, kun aiemmat Computer Sciences Corporation ja Hewlett Packard Enterprisen Enterprise Service sulautettiin yhteen.
DXC Technologyn Suomessa toimivan jaoston DXC Technology Finland Oy:n toimialana on ohjelmistojen suunnittelu ja valmistus. Yritys on ollut Kaupparekisterissä vuodesta 2016 ja sen kotipaikkana on Espoo.
SurveyMonkey

SurveyMonkey on verkkosivusto, jolla käyttäjät voivat luoda omia sähköisiä kyselylomakkeita. Lomakkeiden tekeminen on ilmaista, mutta palvelusta on tarjolla myös lisää ominaisuuksia sisältävä maksullinen versio.
Verkkosivuston omistaa vuonna 1999 perustettu taustayhtiö, joka on toiminut eri nimillä. Yhtiö oli hetken aikaa pörssinoteerattu yhtiö, mutta pääomasijoittaja Symphony Technology Group osti sen vuonna 2023 pois pörssistä 1,5 miljardilla dollarilla.
Pensasmarjukka

Pensasmarjukka ("Euphonia affinis") on peippojen (Fringillidae) heimoon kuuluva lintulaji. René Lesson kuvasi sen tieteelle vuonna 1842.
Levinneisyys ja elinympäristö.
Lajia tavataan Belizestä, Costa Ricasta, El Salvadorista, Guatemalasta, Hondurasista, Meksikosta ja Nicaraguasta. Se elää trooppisissa ja subtrooppisissa ympäristöissä.
J. A. Eklund

Johan Alfred Eklund (7. tammikuuta 1863 Ryda, Länsi-Göötanmaa – 23. elokuuta 1945 Brunskog, Värmlanti) oli ruotsalainen piispa ja virsirunoilija.
J. A. Eklund, kuten hän aina kirjoitti nimensä, kävi koulua Skarassa ja opiskeli Uppsalassa. Hän suoritti teologisen perustutkinnon vuonna 1887 ja teologian kandidaatin tutkinnon 1890. Eklund toimi opettajana Göteborgissa, ja hänet vihittiin papiksi 1893 Skarassa. Hän toimi pappina Västra Tunhemissa ja Uppsalassa vuoteen 1902. Vuosina 1896–1899 hän toimi myös dosenttina ja professorina. Hänet nimitettiin Kalmarin tuomiorovastiksi vuonna 1902 ja Karlstadin piispaksi 1907, ja hän jäi tästä virasta eläkkeelle 1938.
Eklundista tuli teologian tohtori vuonna 1907. Hän oli merkittävä kirkollinen vaikuttaja ja kasvattaja. Hän oli niin sanotun nuorkirkkoliikkeen keskeinen hahmo 1900-luvun alkupuoliskolla. Ruotsin kirkon sisäinen nuorkirkkoliike toteutti vuosina 1909–1911 ”opiskelijoiden ristiretkiä” seurakuntiin, ja kokoontumisia pidettiin myös työväentaloissa otsikolla "Ruotsin kansa – Jumalan kansa" ("Sveriges folk – ett Guds folk"). Liikkeen johtoon nousi kolme teologia: J. A. Eklund, Nathan Söderblom ja Einar Billing. Heidän mielessään oli kansankirkko­ajatus, jonka mukaan Ruotsin kansa olisi kristitty kansa, jonka kaikilla jäsenillä on henkilökohtainen usko. Kirkon tulisi olla mukana vastuuta kantamassa, ei vain hengelli­sestä elämästä, vaan myös kansan- ja kulttuurielämästä. Nuorkirkko­liike vaikutti myös virsituotantoon ja herätti uutta intoa lähetystyöhön ulkomailla.
Eklund teki merkittävän työn kirkkolaulun kehittämisessä. Vuonna 1908 hän aloitti työnsä virsikirjan uudistuskomiteassa. Vaikka hän ei siihen mennessä ollut kirjoittanut yhtään virttä, tuli hänestä pian yksi Ruotsin 1900-luvun alkupuolen merkittävimmistä virsirunoilijoista. Hän osallistui virsikirjaehdotusten laatimiseen vuosina 1911, 1914, 1917 ja 1920 sekä valmisteli oman virsikirjaehdotuksen vuonna 1934. Lisäksi hän muokkasi vanhoja virsiä, etenkin 1600-luvun virsiä, ja käänsi tanskalaisia, saksalaisia ja englantilaisia 1700- ja 1800-luvun virsiä ruotsiksi. Useita hänen virsiään julkaistiin vuoden 1921 virsikirjan lisäyksessä.
Ruotsin kirkon virsikirjassa on kuusi Eklundin virttä ja 17 hänen kääntämäänsä tai muokkaamaansa virttä. Suomen evankelis-luterialisen kirkon virsikirjassa on yksi hänen norjasta ruotsiksi kääntämänsä virsi (nro 827: "Jo juhlia taivaassa valmistellaan", Magnus Brostrup Landstad). Suomenruotsalaisessa virsikirjassa on kolme hänen kirjoittamaansa ja 13 hänen kääntämäänsä tai muokkaamaansa virttä.
Witness (albumi)

Witness on yhdysvaltalaisen laulaja-lauluntekijä Katy Perryn viides studioalbumi, joka julkaistiin 9. kesäkuuta 2017.
Albumi nousi Yhdysvalloissa Billboard 200 -listan ensimmäiselle sijalle. Suomessa se debytoi Suomen virallisen listan kolmantena, ja pysyi listalla yhteensä 17 viikkoa.
Malesiankäärmeenpää

Malesiankäärmeenpää ("Channa bankanensis") on käärmeenpäiden (Channidae) heimoon kuuluva kalalaji. Sitä pidetään myös akvaariossa.
Levinneisyys ja elinympäristö.
Laji on levinnyt Aasiaan, Indonesiaan ja Malesiaan. Malesiankäärmeenpäätä tavataan mustavetistä joista ja turvesoista.
Akvaariossa.
Akvaariossa laji viihtyy parhaiten lämpimässä, pehmeässä vedessä.
Anna Ölander

Anna Helena Ölander (15. joulukuuta 1861 Linköping – 23. lokakuuta 1939 Linköping) oli ruotsalainen kirjailija, kääntäjä ja virsirunoilija.
Ölander oli kotoisin Itä-Götanmaalta, hänen isänsä oli opettaja ja myöhemmin kirkkoherra. Jo varhain hän alkoi kirjoittaa runoja ja kertomuksia, joita muutamat lehdet julkaisivat. Myöhemmin hän kirjoitti pidempiä romaanin tapaisia kertomuksia. Hän julkaisi viitisenkymmentä kirjaa, joista kolme on runokokoelmia. Hän käytti kirjoituksissaan nimimerkkiä A —der. Hän toimi myös "Dagens Lösen" ("Päivän Tunnussana") -hartauskirjan toimittajana. Hän käänsi myös paljon virsiä ja lauluja, muun muassa Fanny Crosbyn lauluja ja on kertonut saaneensa vaikutteita Crosbyn lauluista. Kymmenkunta hänen kirjoittamaansa virttä on julkaistu. Ruotsin kirkon virsikirjassa on yksi hänen virtensä. Hänen laulujaan on useissa vapaiden kirkkokuntien laulukirjoissa ja joitakin niitä on myös suomennettu etenkin vapaiden suuntien laulukirjoihin.
Ölanderin lauluja suomenkielisissä virsi- ja laulukirjoissa.
Ruotsin kirkon virsikirja
Siionin kannel
Hengellisiä lauluja ja virsiä
Hengellinen laulukirja
Seurakunta laulaa
Sweetener

Sweetener on yhdysvaltalaisen laulaja-lauluntekijän Ariana Granden neljäs studioalbumi, joka julkaistiin 17. elokuuta 2018. Albumin tuottivat Ariana Grande, Scooter Braun, Charles Anderson, Brian Malik Baptiste, Tommy Brown, Michael Foster, Hit-Boy, Ilya Salmanzadeh, Max Martin ja Pharrell Williams. Albumilla vierailee Pharrell Williams, Nicki Minaj ja Missy Elliott. Albumi nousi listaykköseksi monessa maassa, mukaan lukien Suomessa ja Yhdysvalloissa.
Albumin ensimmäinen single "No Tears Left to Cry" julkaistiin 20. huhtikuuta 2018. Albumeihin "Sweetener" ja "Thank U, Next" liittyvä kiertue Sweetener World Tour alkoi vuoden 2019 maaliskuussa ja loppui joulukuussa.
Lars Bexar

Lars Verner Eugen Bexar (17. elokuuta 1918 – 19. kesäkuuta 1968) oli suomalainen kuulantyöntäjä ja keihäänheittäjä. Bexar edusti urallaan Sundom Idrottsföreningiä.
Kalevan kisoissa Bexar saavutti kuulantyönnössä hopeaa vuosina 1948 ja 1950 ja pronssia vuosina 1945 ja 1946. Keihäänheitossa hän oli parhaimmillaan neljäs vuonna 1948. Bexar edusti kuulantyönnössä Suomea maaotteluissa vuosina 1946 ja 1950.
Henkilökohtaiset ennätykset.
Ulkoradat.
Lähde
Lituyrtit

Lituyrtit ("Eutrema") on ristikukkaiskasvien (Brassicaceae) heimoon kuuluva kasvisuku. Sukuun luetaan kuuluvaksi noin 30–45 lajia.
Flakpanzer IV

Flakpanzer IV on yhteinen nimitys itseliikkuville ilmatorjuntapanssarivaunuille. Mallit perustuvat Panzerkampfwagen IV -rungolle. Mallit valmistusjärjestyksessä ovat:
Seppo Mattinen

Seppo Mattinen (21. tammikuuta 1930 Helsinki – 13. tammikuuta 2022) oli suomalaissyntyinen tanskalainen taidemaalari ja -graafikko, joka asui vuodesta 1954 Tanskassa ja 1980-luvun keskivaiheilta alkaen Italiassa. Hänet tunnetaan Suomea paremmin Tanskassa värikkäästä, naivistisesta ja humoristisesta tyylistään sekä maalauksissaan että puupiirroksissaan, aiheina ihmishahmot, sisänäkymät ja asetelmat. Marc Chagallia, Giorgio de Chiricoa ja Henri Rousseauta ihaileva Mattinen käytti usein niin sanottua arvoperspektiiviä: tärkeät asiat ovat kuvassa isoja, vähemmän tärkeät pienempiä.
Mattinen syntyi Helsingissä uskonnolliseen ja usein asuinpaikkaa vaihtaneeseen perheeseen. Hän opiskeli Taideteollisessa oppilaitoksessa, Göteborgin Slöjdföreningens skolassa sekä vuodesta 1954 Kööpenhaminassa Tanskan kuninkaallisessa taideakatemiassa. Hän jäi asumaan Tanskaan, jossa hän toimi kööpenhaminalaisessa Grønningen- ja odenselaisessa Den blå Citron -taiteilijaryhmässä. Mattinen sai vaikutteita myös Arthur Køpckeltä ja Fluxus-taiteilijaryhmältä.
Mattisen töitä on muun muassa Tanskan valtion taidemuseon, Malmön museon, Tukholman Moderna Museetin, Lontoon British Museumin ja Victoria &amp; Albert Museumin sekä yhdysvaltalaisen Oregonin osavaltionyliopiston kokoelmissa. Suomessa Mattisen töitä on ainakin Kansallisgalleriassa, Tampereen nykytaiteen museossa js Villa Gyllenbergissä.
Mattinen teki myös kirjankuvituksia. Vuonna 2007 Tanskan posti julkaisi Mattisen maalauksen "Via Trionfale" postimerkkinä.
Walking Out (kappale)

Walking Out on armenialaisen laulajan Srbukin esittämä kappale, jolla hän edusti Armeniaa vuoden 2019 Eurovision laulukilpailussa.
Kappale kilpaili Euroviisujen toisessa semifinaalissa, jossa se sijoittui kuudenneksitoista ja karsiutui finaalista.
Lähteet.
22 (Sarah McTernanin kappale)

22 on irlantilaisen laulajan Sarah McTernanin esittämä kappale, jolla hän edusti Irlantia vuoden 2019 Eurovision laulukilpailussa Tel Avivissa.
Kappale kilpaili Euroviisujen toisessa semifinaalissa, jossa se sijoittui viimeiseksi ja karsiutui finaalista.
Ojajärven junaonnettomuus

Ojajärven junaonnettomuus tapahtui 1. syyskuuta 1928 kello 10.50 Karjalan radalla Viipurin ja Hiitolan välillä lähellä Ojajärven rautatieasemaa, kun Viipurista lähtenyt postijuna syöksyi järveen ratapenkereen petettyä. Onnettomuudessa loukkaantui kymmenkunta henkilöä, heistä suurin osa lievästi. Aineelliset vahingot olivat useita miljoonia markkoja.
Postijuna n:o 711, jossa oli toistakymmentä vaunua, lähti Viipurista kello 8.27 aamulla. Onnettomuus tapahtui pari kilometriä Ojajärven asemalta Hiitolaan päin, kun juna oli Ojajärven ja lähellä Kentän vartiotupaa sijainneen kalliorinteen välisellä ratapenkereellä. Veturi ja vaunut alkoivat keikkua ja veturi suistui sitten radan vasemmalle puolelle ja veturin tenderi ja junan ensimmäiset vaunut toiselle puolelle rataa viereiseen Ojajärveen ja ratapenkereelle. Tenderi ja sen perässä ollut 3. luokan makuuvaunu vierivät järven pohjaan noin 20 metrin päähän rannasta. Makuuvaunu vajosi 10 metrin syvyyteen, mutta siellä olleet matkustajat pääsivät pelastautumaan ja uimaan rantaan. Makuuvaunun perässä olleet yhdistetty 1. ja 2. luokan boggievaunu ja yhdistetty 2. ja 3. luokan päivävaunu vajosivat osittain veteen. Kaikkiaan raiteelta suistui 5 vaunua, loput junan vaunut pysyivät raiteilla. Konduktöörinvaunu rikkoutui onnettomuudessa pahoin ja rata kärsi vaurioita niin että sen korjaaminen kesti useampia päiviä. Onnettomuuden syynä oli se, että sateisen kesän aikana vesi oli päässyt syövyttämään ratapenkerettä aiheuttaen sitten sen sortumisen junan alla.
Kulešovin efekti

Kulešovin efekti on venäläisen elokuvateoreetikon Lev Kulešovin esittelemä tekniikka, jonka mukaan leikkaamalla kaksi kuvaa peräkkäin saadaan tehokkaampi vaikutus kuin vain yksittäisellä kuvalla.
Lev Kulešovin alkuperäisen kokeen aika on lähteissä hieman eri tavalla. Kulešov on itse muistellut yhdistelleensä toisiinsa vuoden 1918 paikkeilla erilaisia filminpätkiä. Vsevolod Pudovkin kertoi vuonna 1929, että Kulešov olisi yhdistänyt saman lähikuvan näyttelijä Ivan Mozžuhinin kasvoista kolmeen erilaiseen kuvaan. Hän yhdisti kuvan keittolautaseen, leikkivään pikkutyttöön ja ruumisarkkuun. Kuvat nähnyt yleisö liitti otosyhdistelmiin erilaisen merkityksen. Keittolautasen kanssa Mozžuhin näytti miettivän unohtunutta keittoa, lapsen kanssa hän näytti hymyilevän ja ruumisarkun kanssa ilmaisevan syvää surua.
Kulešovin efekti on terminä keksitty paljon Kulešovin tekemien kokeiden jälkeen. Georges Sadoulin mukaan nimitys olisi syntynyt vuonna 1951, jolloin Pudovkinia olisi kutsuttu ”Pudovkinin efektin” keksijäksi. Pudovkin olisi kieltänyt tämän ja antanut kunnian Kulešoville.
That Night (kappale)

That Night on latvialaisen yhtyeen Carouselin esittämä kappale, jolla he edustivat Latviaa vuoden 2019 Eurovision laulukilpailussa.
Kappale kilpaili Euroviisujen toisessa semifinaalissa, jossa se sijoittui viidenneksitoista ja karsiutui finaalista.
Stay (Anna Odobescun kappale)

Stay on moldovalaisen laulajan Anna Odobescun esittämä kappale, jolla hän edusti Moldovaa vuoden 2019 Eurovision laulukilpailussa.
Kappale kilpaili Euroviisujen toisessa semifinaalissa, jossa se sijoittui kahdenneksitoista ja karsiutui finaalista.
On a Sunday

On a Sunday on romanialaisen laulajan Ester Peonyn esittämä kappale, jolla hän edusti Romaniaa vuoden 2019 Eurovision laulukilpailussa.
Kappale kilpaili Euroviisujen toisessa semifinaalissa, jossa se sijoittui kolmanneksitoista ja karsiutui finaalista.
She Got Me

She Got Me on sveitsiläisen laulajan Luca Hännin esittämä kappale, jolla hän edusti Sveitsiä vuoden 2019 Eurovision laulukilpailussa.
Kappale kilpaili Euroviisujen finaalissa, jossa se sai 364 pistettä ja saavutti sijan 4.
Happy Together (kappale)

Happy Together on yhdysvaltalaisen rockyhtyeen The Turtlesin kappale heidän kolmannelta studioalbumiltaan "Happy Together" (1967). Kappaleen sanoitti Garry Bonner ja Alan Gordon, sovitti Chip Douglas ja tuotti Joe Wissert.
”Happy Together” julkaistiin singlenä helmikuussa 1967 ja siirtyi Billboard Hot 100 -musiikkilistan ensimmäiselle sijalle The Beatlesin kappaleen ”Penny Lane” tilalle. Kappale oli listan kärjessä kolmen viikon ajan.
Love is Forever

Love is Forever on tanskalaisen laulajan Leonoran esittämä kappale, jolla hän edusti Tanskaa vuoden 2019 Eurovision laulukilpailussa.
Kappale kilpaili Euroviisujen finaalissa, jossa se sai 120 pistettä ja saavutti sijan 12.
Arcade (Duncan Laurencen kappale)

Arcade on hollantilaisen laulajan Duncan Laurencen esittämä kappale, jolla hän edusti Alankomaita vuoden 2019 Eurovision laulukilpailussa. Kappale voitti lopulta koko laulukilpailun kerättyään ensin toisessa semifinaalissa 280 pistettä ja sen jälkeen finaalissa 498 pistettä.
Kappale on saavuttanut miljardin striimauksen rajan.
Decima (jumalatar)

Decima on roomalaisessa mytologiassa synnytyksen jumalatar. Hänet liitettiin yleensä toiseen synnytyksen jumalattareen, Nonaan. Decima vastasi raskausajan kriittisistä kuukausista. Myöhempinä aikoina hänet yhdistettiin Nonan ja kuoleman jumalattaren Mortan kanssa kohtalon jumalattarien kolmikoksi (Parcae), joka vastasi kreikkalaisen mytologian kohtalottaria eli moiria.
Decima

Decima voi tarkoittaa jotain seuraavista:
Truth (Chingizin kappale)

Truth on azerbaidžanilaisen laulajan Chingizin esittämä kappale, jolla hän edusti Azerbaidžania vuoden 2019 Eurovision laulukilpailussa.
Kappale kilpaili Euroviisujen finaalissa, jossa se sai 302 pistettä ja saavutti sijan 8.
The Dream (kappale)

The Dream on kroatialaisen laulajan Roko Blaževićin esittämä kappale, jolla hän edusti Kroatiaa vuoden 2019 Eurovision laulukilpailussa.
Kappale kilpaili Euroviisujen toisessa semifinaalissa, jossa se sijoittui neljänneksitoista ja karsiutui finaalista.
Wake Up (Eliotin kappale)

Wake Up on belgialaisen laulajan Eliotin esittämä kappale, jolla hän edusti Belgiaa vuoden 2019 Eurovision laulukilpailussa.
Kappale kilpaili Euroviisujen ensimmäisessä semifinaalissa, jossa se sijoittui kolmanneksitoista ja karsiutui finaalista.
Lähteet.
Australian ralli 2011

Australian ralli 2011 (virallisesti 21. Repco Rally Australia 2011) oli Rallin MM-sarjan kauden 2011 10. osakilpailu, joka ajettiin 8–11. syyskuuta.
Tapahtumia.
Sébastien Loeb ajoi ulos erikoiskokeella 4 ja Sébastien Ogier ajoi puuhun 6. erikoiskokeella 9,1 sekunnin johtoasemasta. Ogier ja Loeb palasivat kilpailuun SupeRally-säännön myötä. Jari-Matti Latvala myönsi hidastaneensa erikoiskokeella 25, jotta Mikko Hirvonen siirtyy kärkipaikalle ja näin saa paremmat pisteet kuljettajien mestaruuskilpailua varten. Latvala menetti mahdollisuuden mestaruuteen hieman aikaisemmin. Citroën teki vastaavan päätöksen kuin Ford ja käski Ogieria jättäytymään Loebin taakse.
Ruotsin ralli 2012

Ruotsin ralli 2012 (virallisesti 60. Rally Sweden 2012) oli Rallin MM-sarjan kauden 2012 toinen osakilpailu, joka ajettiin 9–12. helmikuuta. Kilpailun voitti Fordin Jari-Matti Latvala.
Ruotsin ralli 2013

Ruotsin ralli 2013 (virallisesti 61. Rally Sweden 2013) oli Rallin MM-sarjan kauden 2013 toinen osakilpailu, joka ajettiin 7–10. helmikuuta. Kilpailun voitti Volkswagenin Sébastien Ogier.
Stora Enson Oulun tehtaat

Stora Enson Oulun tehtaat on Stora Enson kartonkitehdas, joka sijaitsee Oulun Nuottasaaressa. Se on perustettu 1935.
Vuonna 2021 tehtaalla alettiin valmistaa paperin sijasta kartonkia.
Syksyllä 2022 ilmoitettiin, että toinenkin paperikone muutetaan kuluttajapakkauskartonkilinjaksi, jolla aletaan valmistaa taivekartonkia ja päällystettyä valkaisematonta kartonkia vuoden 2025 alkupuolella.
Tehdaspalokunta.
Kalustona palokunnalla on ainakin:
Vaahteraliigan kausi 2019

Vaahteraliigan kausi 2019 oli Vaahteraliigan 40. kausi. Kausi käynnistyi 23. toukokuuta 2019 ja Vaahteramalja XL pelattiin 14. syyskuuta 2019. Hallitsevana mestarina kauteen lähti Helsinki Roosters, joka oli voittanut edelliset seitsemän mestaruutta. Roosters voitti myös kauden päätteeksi mestaruuden.
Uutena joukkueena sarjassa nähtiin Helsinki Wolverines, joka nousi I-divisioonan mestarina sarjaan. Viime kaudella sarjan jätti kaksi joukkuetta, minkä vuoksi nyt yksikään joukkue ei pudonnut sarjasta.
Kauden parhaana pelaajana palkittiin Helsinki Roostersin pelinrakentaja Miro Kadmiry.
Runkosarja.
Ottelut.
Joukkueet kohtasivat runkosarjassa muut joukkueet kahdesti, kerran kotonaan ja kerran vieraissa.
Lähde:
Viikko 1.
Ensimmäisen viikon ottelut pelattiin 23. – 25. toukokuuta. Helsinki Wolverinesillä oli väliviikko.
Viikko 2.
Toisen viikon ottelut pelattiin 30. toukokuuta – 2. kesäkuuta. Tampere Saintsilla oli väliviikko.
Viikko 3.
Kolmannen viikon ottelut pelattiin 6. – 8. kesäkuuta. Helsinki Roostersilla oli väliviikko.
Viikko 4.
Neljännen viikon ottelut pelattiin 13. – 15. kesäkuuta. Porvoon Butchersilla oli väliviikko.
Viikko 5.
Viidennen viikon ottelut pelattiin 27. – 29. kesäkuuta. Seinäjoki Crocodilesillä oli väliviikko.
Viikko 6.
Kuuden viikon ottelut pelattiin 4. – 6. heinäkuuta. Kuopio Steelersillä oli väliviikko.
Viikko 7.
Seitsemännen viikon ottelut pelattiin 11. – 13. heinäkuuta. Seinäjoki Crocodilesillä oli väliviikko.
Viikko 8.
Kahdeksannen viikon ottelut pelattiin 18. – 20. heinäkuuta. Wasa Royalsilla oli väliviikko.
Viikko 9.
Yhdeksännellä viikon ottelut pelattiin 25. – 27. heinäkuuta. Porvoon Butchersilla oli väliviikko.
Viikko 10.
Viikon 10 ottelut pelattiin 1. – 3. elokuuta. Wasa Royalsilla oli väliviikko.
Viikko 11.
Viikon 11 ottelut pelattiin 8. – 10. elokuuta. Helsinki Roostersilla oli väliviikko.
Viikko 12.
Viikon 12 ottelut pelattiin 15. – 17. elokuuta. Kuopio Steelersillä oli väliviikko.
Viikko 13.
Viikon 13 ottelut pelattiin 22. – 24. elokuuta. Tampere Saintsilla oli väliviikko.
Viikko 14.
Viikon 14 ottelut pelattiin 29. – 31. elokuuta. Helsinki Wolverinesilla oli väliviikko.
Pudotuspelit.
Runkosarjan neljä parasta joukkuetta etenivät pudotuspeleihin. Pudotuspelit koostuivat välieristä sekä kauden loppuotteluna toimivasta Vaahteramalja XL:stä.
Loppuottelu.
Vaahteramalja XL eli kauden päättävä loppuottelu pelattiin 14. syyskuuta Tampereella Ratinan stadionilla. Tämä oli ensimmäinen kerta Vaahteraliigan historiassa, kun Vaahteramalja pelattiin pääkaupunkiseudun ulkopuolella. Ottelun voitti Helsinki Roosters, jolle mestaruus oli kahdeksas peräkkäin.
Ojub Titijev

Ojub Salmanovitš Titijev, (s. 24. elokuuta 1957 Lebedinovka, Kirgiisien SNT, Neuvostoliitto) on venäläinen ihmisoikeusaktivisti ja venäläisen ihmisoikeusjärjestön Memorialin Groznyin toimiston johtaja. Hänet pidätettiin vuonna 2018 poliittisiksi luonnehdittujen syytteiden perusteella, ja monet ulkomaiset ihmisoikeusjärjestöt kampanjoivat hänen vapauttamisekseen. Titijev sai 8. lokakuuta 2018 Václav Havelin ihmisoikeuspalkinnon. Palkinnon myöntämisperusteluna oli, että hän oli puolustanut merkittävällä tavalla ihmisoikeuksia sekä Euroopassa että maanosan ulkopuolella.
Memorialin murhatun johtajan Natalia Estemirovan seuraaja Titijev tuomittiin maaliskuussa 2019 huumerikoksesta neljäksi vuodeksi vankeuteen. Ihmisoikeusjärjestöt pitävät tuomiota poliittisena.
Katkerasaippo

Katkerasaippo ("Iberis amara") on ristikukkaiskasvien (Brassicaceae) heimoon, saippojen ("Iberis") sukuun kuuluva yksivuotinen ruohovartinen kasvilaji. Katkerasaipon voi sekoittaa koristekasvina viljeltävään sarjasaippoon ("Iberis umbellata"), mutta lajit ovat kuitenkin erotettavissa toisistaan kukkien värin sekä litujen ulkonäön perusteella. Myös katkerasaippoa viljellään koristekasvina.
Katkerasaippo voi kasvaa lähes 40 cm korkeaksi, ja se on kasvutavaltaan pysty. Katkerasaipon varsi on särmikäs ja siinä on alaspäin kaartuneita karvoja. Lehdet ovat kapeansuikeita ja niiden laita vaihtelee hammaslaitaisesta liuskoittuneeseen. Katkerasaipon kukinto on terttu, jonka kukat ovat valkoisia ja tuoksuvia. Kukkien kaksi ulointa terälehteä ovat tavallisesti selvästi suurempia kuin sisemmät terälehdet. Katkerasaipon hedelmät ovat noin 4–5 mm pitkiä ja pyöreitä lituja. Lidut ovat pinnaltaan muuten tasaisia, mutta yläosistaan hieman siipipalteisia.
Katkerasaippo on kotoisin Länsi-Euroopasta, mutta sitä tavataan luonnosta myös Pohjoismaissa koristekasvikäytön myötä villiytyneenä.
Run with the Lions

Run with the Lions on liettualaisen laulajan Jurijuksen esittämä kappale, jolla hän edusti Liettuaa vuoden 2019 Eurovision laulukilpailussa.
Kappale kilpaili Euroviisujen toisessa semifinaalissa, jossa se sijoittui yhdenneksitoista ja karsiutui finaalista.
Chameleon (Michela Pacen kappale)

Chameleon on maltalaisen laulajan Michela Pacen esittämä kappale, jolla hän edusti Maltaa vuoden 2019 Eurovision laulukilpailussa.
Kappale kilpaili Euroviisujen finaalissa, jossa se sai 107 pistettä ja saavutti sijan 14.
Spirit in the Sky

Spirit in the Sky on norjalaisen yhtyeen KEiiNOn esittämä kappale, jolla he edustivat Norjaa vuoden 2019 Eurovision laulukilpailussa.
Kappale kilpaili Euroviisujen finaalissa, jossa se sai 331 pistettä ja saavutti sijan 6. "Spirit in the Sky" voitti yleisöäänet, mutta matalien raatiäänien takia sijoittui vasta kuudennelle sijalle.
Scream (Sergei Lazarevin kappale)

Scream on venäläisen laulajan Sergei Lazarevin esittämä kappale, jolla hän edusti Venäjää vuoden 2019 Eurovision laulukilpailussa. Kappale julkaistiin 9. maaliskuuta 2019.
Kappale kilpaili Euroviisujen finaalissa, jossa se sai 370 pistettä ja saavutti sijan 3.
Home (Kobi Marimin kappale)

Home on israelilaisen laulajan Kobi Marimin esittämä kappale, jolla hän edusti Israelia vuoden 2019 Eurovision laulukilpailussa.
Kappale kilpaili Euroviisujen finaalissa, jossa se sai 35 pistettä ja saavutti sijan 23.
Sister (S!stersin kappale)

Sister on saksalaisen yhtyeen S!stersin esittämä kappale, jolla he edustivat Saksaa vuoden 2019 Eurovision laulukilpailussa.
Kappale kilpaili Euroviisujen finaalissa, jossa se sai 24 pistettä ja saavutti sijan 25.
Rakkaita pettymyksiä rakkaudessa

Rakkaita pettymyksiä rakkaudessa on Jouko Turkan kirjoittama näytelmä. Se sai kantaesityksensä Turkan ohjaamana Tampereen Työväen Teatterin Kellariteatterissa 24. tammikuuta 1996. Jouko Turkan poika Juha toimi isänsä kirjoitus- ja ohjausassistenttina. Näytelmä on niin sanotun rakkaustrilogian toinen osa. Ensimmäinen osa oli Lappeenrannan kaupunginteatterissa esitetty "Kumpi nauttii enemmän – mies vai nainen?" (1995) ja kolmas ja viimeinen Porin Teatterin"Täysin tyydytetty nainen" (1997).
Tampereen Työväen Teatterin rooleissa nähtiin Eila Roine, Turkka Mastomäki/Valtteri Tuominen, Juhani Niemelä ja Sari Tirkkonen/Minna Hokkanen. Eritoten jo eläkkeelle ehtineen Eila Roineen roolisuoritusta ylistettiin laajalti. Roine sai myöhemmin Kallen kulttuuripalkinnon elämäntyöstään ja roolityöstään Madamena. Näytelmää esitettiin Tampereella kolme vuotta täysille katsomoille, yhteensä 147 kertaa.
Suomen Näytelmäkirjailijaliitto myönsi Jouko ja Juha Turkalle näytelmästä Lea-palkinnon.
Näytelmä vieraili lokakuussa 1996 Saksassa Chemnitzer Begegnungen -festiivaalilla, Tallinnan kaupunginteatterissa toukokuussa 1997 ja siitä tehtiin englanninkielinen tulkinta Lontoossa myöhemmin samana vuonna. "Cherished Disappointments in Love" nimisen esityksen ohjasi Sue Parrish. Esitys vieraili Espoon kaupunginteatterissa syksyllä 2001. Englanninkielinen näytelmäteksti on julkaistu myös kirjana. Englannin kielen lisäksi näytelmä on käännetty ruotsiksi ja espanjaksi.
Näytelmästä tehtiin uusi versio Seinäjoen kaupunginteatteriin vuonna 2016 Antti Mikkolan ohjaamana. Esitys vieraili samana vuonna Tampereen Teatterikesässä vain muutamia päiviä sen jälkeen kun julkisuuteen oli tullut tieto Jouko Turkan kuolemasta.
Kesäkrassit

Kesäkrassit ("Hornungia") on ristikukkaiskasvien (Brassicaceae) heimoon kuuluva pieni kasvisuku. Sukuun luetaan kuuluvaksi viisi lajia. Kesäkrasseihin on yhdistetty aiemmin eri sukuina pidetyt pääskynkukat ("Pritzelago") ja soikkiot ("Hymenolobus").
Enroth

Enroth on muun muassa seuraavien henkilöiden sukunimi:
Suomen urheilu 1939

Suomen urheilu 1939 käsittelee vuoden 1939 merkittäviä uutisia ja tapahtumia suomalaisessa urheilussa.
Vuoden urheilija.
Talvisodan 50-vuotismuiston kunniaksi Urheilutoimittajain Liiton asettama toimikunta laati vuoden 1939 parhaiden urheilijoiden listan. Idea jälkikäteen tehtävästä vuoden 1939 listasta oli silloisen Hufvudstadsbladetin urheilutoimituksen entisen päällikön Stig Häggblomin. Toimikuntaan kuuluivat Ilmo Lounasheimo, Helge Nygrén, Tauno Aro, Torsten Lindholm ja Enzio Sevon. Äänestyksessä kymmenen parhaan joukkoon sijoittuivat: 
Naisten listalle valittiin kolmen kärki:
Magnus Brostrup Landstad

Magnus Brostrup Landstad (7. lokakuuta 1802 Måsøy – 8. lokakuuta 1880 Kristiania) oli norjalainen pappi, virsirunoilija ja kansanperinteen kerääjä.
Landstad suoritti teologian kandidaatin tutkinnon 1827 ja toimi pappina useissa eri paikoissa, kuten Seljord, Fredrikshald ja Sandar. Landstad tunnetaan erityisesti virsirunoilijana ja kansanperinteen kerääjänä. 
Hän oli perehtynyt hyvin norjalai­siin kansanlauluihin ja kokosi kansanperinnettä, muistiinpanoja, kertomuksia ja kansanlauluja. Hänen kokoelmansa oli aikanaan suurin norjalaisen kansanperinteen kokoelma.
Reformaatiosta saakka virallisena kielenä ja myös jumalanpalveluskielenä Norjassa oli tanska. Landstad halu­si palauttaa norjan myös kirkon kieleksi. Erityisesti hän oli kiinnostunut reformaationajan virsistä ja halusi kohottaa norjan kielen takaisin eläväksi jumalanpalveluskieleksi tanskan asemasta. 
Häntä pyydettiin vuonna 1852 laatimaan virsikirja Norjan kirkkoa varten ja se valmistui 1868 sekä uudistettuna 1924. Se oli ensimmäinen norjalainen virsikirja, ja oli käytössä vuoteen 1926. Kirja tunnetaan nimellä Landstadin virsikirja. Landstad kirjoitti itse 65 virttä. Norjan kirkon virsikirjassa on 14 hänen kirjoittamaansa ja 30 hänen kääntämäänsä tai muokkaamaansa virttä. 
Landstadin virsiä suomeksi.
Ruotsin kirkon virsikirja
Suomen evankelis-luterilaisen kirkon virsikirja
Luettelo PIK-5-koneyksilöistä

Tämä on luettelo PIK-5-koneyksilöistä. PIK-5 oli on suomalainen Kaarlo J. Temmeksen diplomityönä suunnittelema yksipaikkainen puurakenteinen purjelentokone, joka kehitettiin puolalaisen W.W.S.1 Salamandran pohjalta. Polyteknikkojen ilmailukerhon PIK-sarjaan kuulunut kone suunniteltiin korvaamaan Suomen purjelentokerhojen yleisesti käyttämät vanhemmat harjoituskoneet, kuten Grunau Babyt. Lentokerhoissa rakennettavaksi suunnitellun tyypin kehitys käynnistyi vuonna 1945, ja ensimmäinen prototyyppi lensi ensilentonsa seuraavana syksynä.
Prototyypin pohjalta jatkokehitetyt koneet saivat mallinimen PIK-5a, ja niitä valmistettiin pieni kuuden koneen sarja. PIK-5a:ta lähdettiin jatkokehittämään koneyksilö OH-PAA:lle sattuneen onnettomuuden jälkeen vuonna 1948. Mallinimen PIK-5b saaneen jatkokehitetyn koneen suunnitteli pääosin Ilkka Lounamaa, ja siinä oli uusittu runkorakenne. PIK-5b-versiota valmistettiin kaikkiaan 16 kappaletta, kunnes b-malliseksi muunnettu OH-PAA joutui jälleen onnettomuuteen vuonna 1951. Muutostöiden suunnittelun teki kolmanteen malliin Keijo Tiusanen. Mallinimen PIK-5c saaneen version siipi suunniteltiin rakenteellisesti uudelleen, ja vain sen ulkoinen aerodynaaminen muoto säilytettiin aiemmista malleista muuttamattomana. Versioon suunniteltiin myös uudelleenmuotoillut peräsin ja runko. Uusia PIK-5c-koneita valmistettiin 11, mikä nosti koko tyypin valmistusmäärän 34 koneyksilöön.
PIK-5 oli yleisin konetyyppi Suomessa 1960-luvun alulla. Tyyppiä käytettiin laajasti uusien lento-oppilaiden alkeiskoulutuksessa, minkä seurauksena sillä sattui varsin paljon onnettomuuksia. Useimmat PIK-5-koneet oli poistettu rekisteristä 1970-luvulle tultaessa, joskin joitakin koneita säilyi käytössä vielä seuraavalle vuosikymmenelle, ja neljä lentokuntoista koneyksilöä oli edelleen rekisterissä vuonna 2015. Tyyppi korvautui ominaisuuksiltaan paremmilla ja kohtuuhintaisilla putkirunkokoneilla, joita tuotiin pääosin Saksasta. Muutamia koneita päätyi myös suomalaisiin ilmailumuseoihin.
Alla olevaan luetteloon on koottu PIK-5-koneyksilöiden tietoja. Koneet, joiden rekisteritunnukset on lihavoitu, olivat rekisterissä vuonna 2015.
Emil Liedgren

Karl Gustaf Emil Liedgren (21. helmikuuta 1879 Rystad, Itä-Götanmaa – 9. syyskuuta 1963 Västerås) oli ruotsalainen teologi, virsirunoilija ja virsitutkija.
Liedgren kävi koulua Linköpingissä ja opiskeli Uppsalan yliopistossa. Vuonna 1900 hän suoritti filosofian kandidaatin, vuonna 1905 teologian kandidaatin ja vuonna 1912 teologian lisensiaatin tutkinnot sekä vuonna 1921 teologian tohtorin tutkinnon. Hänen väitöskirjansa vuodelta 1916 käsitteli virsirunoilija, arkkipiispa Johan Olof Wallinia. Liedgren toimi lukion opettajana Uumajassa, Örebrossa ja Västeråsissa. Vuonna 1939 hänelle myönnettiin professorin arvonimi. 
Virsitutkijan työssä Liedgreniä kannusti mm. arkkipiispa Nathan Söderblom. Hän kirjoitti artikkeleja mm. vuoden 1819 virsikirjasta, ns. Wallinin virsikirjasta, anglosaksisesta hengellisestä lauluperinteestä ja sen tulos­ta Pohjolaan. Hänen hengellisenä taustanaan oli nuorkirkkoliike. Liedgren liittyi läheisesti liikkeen johdossa olleiden kolmen teologin, Johan A. Eklundin, Nathan Söderblomin ja Einar Billingin ajatuksiin, kaikki he olivat myös virsirunoilijoita. Liedgren oli Ruotsin virsikomitean jäsenenä 1934–1936 ja omien virsiensä kautta hänet lasketaan Ruot­sin 1900-luvun alkupuolen merkittävämpiin virsirunoili­joihin.
Ruotsin kirkon virsikirjassa on viisi Liedgrenin kirjoittamaa ja kaksi hänen kääntämäänsä virttä. Suomenruotsalaisessa virsikirjassa on myös viisi hänen virttään. 
Liedgrenin kirjoittamat virret Ruotsin kirkon virsikirjassa
Silva Lillrank

Silva Ilona Lillrank (s. 1973 Espoo) on suomalainen ääninäyttelijä ja laulaja, joka on ääninäytellyt ohjelmissa "Kaapo", "Maalaishiiri ja kaupunkihiiri", "Maikki ja pelottava Pontso" ja "Barbapapa". Hän kuului Fork-yhtyeen alkuperäiseen kokoonpanoon, jossa hänen taiteilijanimensä oli Ms. Diamond Evergreen.
Silva Lillrankin serkku on Fröbelin Palikoiden muusikko ja näyttelijä Mats Lillrank.
Lillrank oli mukana FST:n kulttisarjassa "16" vuonna 1993 ja lauloi klassikkobiisin "Håll i dej".
Philip Bliss

Philip Paul Bliss (9. heinäkuuta 1838 Pennsylvania – 29. joulukuuta 1876 Ohio) oli yhdysvaltalainen säveltäjä, laulaja ja evankelista.
Blissin esi-isät olivat muuttaneet Amerikkaan 1600-luvulla Englannista, jossa he olivat kokeneet uskonvainoja. Hänen musikaalisuutensa ilmeni jo lapsena. 14-vuotiaana hän koki uskonnollisen heräämisen. 19-vuotiaana hän pääsi musiikkikouluun ja valmistui musiikinopettajaksi samalla kun hän toimi pyhäkoulunopettajana. Vuodesta 1870 hän toimi kongregationalistisen seurakunnan musiikinjohtajana Chicagossa.
Blissin yhteydet tunnettuun herätyssaarnaajaan Dwight L. Moodyyn saivat aikaan sen, että Blissistä tuli niin sanottu laulajaevankelista. Hän kirjoittikin lauluja pyhäkouluja ja evankelioimiskokouksia varten. Hän kiersi paikkakunnalta toiselle ja julisti evankeliumia laulaen, ja hänen vaimonsa toimi säestäjänä. Hän kirjoitti paljon lauluja ja virsiä, joita on jonkin verran myös suomennettu. Bliss kuoli rautatieonnettomuudessa 38-vuotiaana.
Blissin lauluja suomenkielisissä virsi- ja laulukirjoissa.
Suomen evankelis-luterilaisen kirkon virsikirja
Ruotsin kirkon virsikirja
Hengellinen laulukirja
Siionin kannel
Hengellisiä lauluja ja virsiä
Seurakunta laulaa
Viherpeipot

Viherpeipot ("Chloris") on peippojen ("Fringillidae") heimoon kuuluva pienten varpuslintujen suku. Viherpeipot on aiemmin luettu tiklien ("Carduelis") sukuun.
Lajit.
Sukuun kuuluu seuraavat 5 lajia:
Down by the Jetty

Down by the Jetty on brittiyhtye Dr. Feelgoodin esikoisalbumi vuodelta 1975.
Kultaperävireo

Kultaperävireo ("Erpornis zantholeuca") eli aiemmalta nimeltään kultaperätimali on vireoiden (Vireonidae) heimoon kuuluva lintulaji. Se on sukunsa Erpornis ainoa laji. 
Esiintyminen.
Kultaperävireota tavataan Etelä-, Itä- ja Kaakkois-Aasiasta. Lajin uhanalaisuusluokitus on Kansainvälisen luonnonsuojeluliiton mukaan elinvoimainen.
Malpractice

Malpractice on brittiyhtye Dr. Feelgoodin toinen albumi vuodelta 1975.
Villanden

Villanden on norjalaisen folk metal -yhtyeen Trollfestin kolmas studioalbumi.
Folke Landgrén

Lars Folke Landgrén (14. lokakuuta 1890 Maarianhamina – 2. joulukuuta 1962 Helsinki) oli asessori, arkistonhoitaja ja sukututkija.
Henkilöhistoria.
Folke Landgrénin vanhemmat olivat asessori Lars Alexander Landgrén ja Aina Sofia Nyström. Hänen ensimmäinen puolisonsa 1914–1942 oli Helga Amalia Jaatinen ja toinen vuodesta 1950 Birgitta Maria Burgman. Landgrén tuli ylioppilaaksi 1908 ja toimi Helsingin raastuvanoikeuden arkistonhoitajana 1915–1917 ja 1920–1958. Maistraatin kirjaajana hän työskenteli 1918–1920. Landgrén oli vaaliasiain esittelijä Helsingissä 1908–1948, hoitaen kaikki kunnalliset ja valtiolliset vaalit kaupungissa. Vuonna 1958 asessorin arvonimen saanut Landgrén oli Suomen Sukututkimusseuran tutkijajäsen vuodesta 1947.